**รายละเอียด**

**การ****ประชุมเชิงปฏิบัติการการจัดทำองค์ความรู้ที่จำเป็น (Critical Knowledge) สผ.**

**โครงการพัฒนาระบบสารสนเทศเพื่อการจัดการองค์ความรู้ด้านทรัพยากรธรรมชาติและสิ่งแวดล้อม ปีงบประมาณ พ.ศ. ๒๕๖๐**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**๑. หลักการและเหตุผล**

๑.๑ สำนักติดตามประเมินผลสิ่งแวดล้อม สผ. ได้จัดทำโครงการพัฒนาระบบสารสนเทศเพื่อการจัดการองค์ความรู้ด้านทรัพยากรธรรมชาติและสิ่งแวดล้อม ปีงบประมาณ พ.ศ. ๒๕๖๐ ขึ้น เพื่อให้ สผ. มีระบบเทคโนโลยีสารสนเทศในกระบวนการจัดหา จัดเก็บ สร้างและเผยแพร่องค์ความรู้ ซึ่งจะทำให้ให้การจัดการความรู้ประสบความสำเร็จได้อย่างมีประสิทธิภาพ และเป็นแรงผลักดันสำคัญที่ทำให้การแลกเปลี่ยนความรู้สามารถทำได้ง่ายและทันสมัย ผ่าน Web Application จากการประชุมคณะทำงานการจัดการความรู้ สผ. ครั้งที่ ๓/๒๕๖๐ เมื่อวันที่ ๙ มีนาคม ๒๕๖๐ ได้พิจารณาเห็นว่า ในการรวบรวมองค์ความรู้ ของ สผ. ควรเริ่มต้นจาก องค์ความรู้ที่จำเป็น (Critical Knowledge) ที่ทำให้บรรลุเป้าหมายและยุทธศาสตร์ของ สผ. โดยมีมติให้มีกิจกรรมระดมความคิดเห็นในระดับผู้บริหาร และระดับเจ้าหน้าที่ผู้ปฏิบัติงานเพื่อจัดทำองค์ความรู้ที่จำเป็น (Critical Knowledge) ของ สผ.

๑.๒ สตป. ได้จัดการประชุมระดมความคิดเห็นการจัดทำองค์ความรู้ที่จำเป็น (Critical Knowledge) ขึ้น เพื่อรวบรวมองค์ความรู้ที่จำเป็น (Critical Knowledge) ของ สผ. เมื่อวันที่ ๑๘ เมษายน ๒๕๖๐ ณ ห้องประชุม ๖๐๓ สผ. โดยมีผู้บริหาร ผู้แทนสำนัก/กอง/กลุ่ม เข้าร่วมประชุมระดมความคิดเห็น และได้ลงมติคัดเลือกหัวข้อองค์ความรู้ที่จำเป็นขององค์กรแล้ว ประกอบด้วย

๑) การจัดทำแผนจัดการทรัพยากรธรรมชาติและสิ่งแวดล้อม การขับเคลื่อน และการติดตามแผนฯ ตามเป้าหมายการพัฒนาที่ยั่งยืน

๒) ระบบการประเมินการวิเคราะห์ผลกระทบสิ่งแวดล้อม (EIA)

๓) กองทุนสิ่งแวดล้อม

๔) การแปลงนโยบายไปสู่การปฏิบัติด้านการบริหารจัดการที่ดิน

๕) การเปลี่ยนแปลงสภาพภูมิอากาศ

ทั้งนี้ ได้กำหนดให้มีการประชุมเชิงปฏิบัติการอีกครั้งหนึ่ง เพื่อนำองค์ความรู้ที่มีอยู่ในตัวบุคคล (Tacit Knowledge) จากผู้เชี่ยวชาญในเรื่องนั้น ๆ ตามหัวข้อเรื่องที่คัดเลือกไว้มาจัดทำเป็นองค์ความรู้ของ สผ. ต่อไป

สตป. จึงได้จัดให้มีการประชุมเชิงปฏิบัติการการจัดทำองค์ความรู้ที่จำเป็น (Critical Knowledge) สผ. (ครั้งที่ ๒) ขึ้น

**๒. วัตถุประสงค์**

เพื่อจัดทำองค์ความรู้ที่จำเป็น (Critical Knowledge) และใช้เป็นองค์ความรู้หลักขององค์กร สำหรับนำไปเผยแพร่ในระบบสารสนเทศเพื่อการจัดการองค์ความรู้ด้านทรัพยากรธรรมชาติและสิ่งแวดล้อมต่อไป

**๓. วิธีการดำเนินงาน**

๑) การบรรยายภาพเพื่อให้ทราบถึงภาพรวมของการปฏิบัติเพื่อจัดทำองค์ความรู้

๒) การทดลองฝึกปฎิบัติการเชียนคู่มือการทำงาน

๓) การเรียนรู้และฝึกปฏิบัติการสัมภาษณ์ผู้เชี่ยวชาญ

๔) การจัดทำและนำเสนอผลการบันทึกข้อมูลองค์ความรู้จากผู้เชี่ยวชาญ

**๔. ระยะเวลาและสถานที่**

วันที่ ๓ – ๕ พฤษภาคม ๒๕๖๐ ณ โรงแรม ดี วารี จอมเทียนบีช พัทยา จังหวัดชลบุรี

**๕. กลุ่มเป้าหมาย**

จำนวน ๔๐ คนประกอบด้วย

๑) ผู้บริหาร สผ. ผู้อำนวยการสำนัก/กอง/กลุ่มงาน หรือผู้แทน

๒) คณะทำงานจัดการความรู้ สผ. (KM TEAM)

๓) ผู้เชี่ยวชาญ/Guru ความรู้เฉพาะด้าน

๔) ที่ปรึกษาและเจ้าหน้าที่ สตป.

**๖. ผลผลิต**

๑) ผู้เข้าร่วมประชุมและ KM TEAM สผ. มีความรู้และประสบการณ์ในการจัดทำองค์ความรู้และสามารถนำไปดำเนินการจัดทำองค์ความรู้ในระดับสำนัก/กอง/กลุ่มได้

๒) บันทึกข้อมูลองค์ความรู้จำนวน ๕ เรื่อง ที่เป็นรูปธรรม และสามารถนำไปเผยแพร่ในระบบสารสนเทศการจัดการองค์ความรู้ของ สผ. ได้

**๗. ผู้รับผิดชอบโครงการ**

กลุ่มงานระบบฐานข้อมูลและเทคโนโลยีสารสนเทศ

สำนักติดตามประเมินผลสิ่งแวดล้อม

โทร. ๐ ๒๒๖๕ ๖๕๓๔ โทรสาร ๐ ๒๒๖๕ ๖๕๓๖

---------------

**กำหนดการ**

**การประชุมเชิงปฏิบัติการการจัดทำองค์ความรู้ที่จำเป็น (Critical Knowledge) สผ.**

**โครงการพัฒนาระบบสารสนเทศเพื่อการจัดการองค์ความรู้ด้านทรัพยากรธรรมชาติและสิ่งแวดล้อม ปีงบประมาณ พ.ศ. ๒๕๖๐**

**ระหว่างวันที่ ๓-๕ พฤษาคม ๒๕๖๐**

**ณ โรงแรม ดี วารี จอมเทียนบีช พัทยา จังหวัดชลบุรี**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

|  |  |
| --- | --- |
| **วันพุธที่ ๓ พฤษภาคม ๒๕๖๐** | |
| 0๘.๐0 น. - ๑๐.๐๐ น. | เดินทางจาก สผ. ไปยังจังหวัดชลบุรี |
| ๑๐.00 น. – ๑๐.๑๕ น. | พักรับประทานอาหารว่าง |
| ๑๐.๑๕ น. - ๑๐.๔๕ น. | ลงทะเบียน |
| ๑๐.๔๕ น. - ๑๑.๑๕ น. | พิธีเปิด |
|  | กล่าวรายงาน โดย  ผู้อำนวยการสำนักติดตามประเมินผลสิ่งแวดล้อม |
|  | กล่าวเปิด โดย  เลขาธิการสำนักงานนโยบายและแผนทรัพยากรธรรมชาติและสิ่งแวดล้อม |
| ๑๑.๑๕ น. – ๑๒.๐๐ น. | ภาพรวมของขั้นตอนการจัดการความรู้ภาคปฏิบัติ |
| 1๒.๐๐ น. – 1๓.๐0 น. | พักรับประทานอาหารกลางวัน |
| 1๓.๐0 น. – 1๔.00 น. | เทคนิคการบันทึกเนื้อหาความรู้ที่สำคัญเพื่อการพัฒนางาน |
| 1๔.๐0 น. – 1๔.๓0 น. | พักรับประทานอาหารว่าง |
| 1๔.๓0 น. – 1๖.๐0 น. | เทคนิคการบันทึกเนื้อหาความรู้ที่สำคัญเพื่อการพัฒนางาน (ต่อ) |

**กำหนดการ**

**การประชุมเชิงปฏิบัติการการจัดทำองค์ความรู้ที่จำเป็น (Critical Knowledge) สผ.**

**โครงการพัฒนาระบบสารสนเทศเพื่อการจัดการองค์ความรู้ด้านทรัพยากรธรรมชาติและสิ่งแวดล้อม ปีงบประมาณ พ.ศ. ๒๕๖๐**

**ระหว่างวันที่ ๓-๕ พฤษาคม ๒๕๖๐**

**ณ โรงแรม ดี วารี จอมเทียนบีช พัทยา จังหวัดชลบุรี (ต่อ)**

|  |  |
| --- | --- |
| **วันพฤหัสบดีที่ ๔ พฤษภาคม ๒๕๖๐** | |
| ๐๙.๐0 น. – ๑๐.00 น. | ทดลองฝึกการเขียนคู่มือการทำงาน (Working Instruction) |
| 1๐.00 น. – 1๐.30 น. | พักรับประทานอาหารว่าง |
| 1๐.30 น. – 1๒.00 น. | การนำเสนอผลการเขียนคู่มือการทำงาน (Working Instruction) ของแต่ละกลุ่ม |
| ๑๒.๐0 น. – 1๓.00 น. | พักรับประทานอาหารกลางวัน |
| 1๓.00 น. – 1๔.๐0 น. | เทคนิคการสัมภาษณ์ผู้เชี่ยวชาญเพื่อเก็บความรู้จากผู้เชี่ยวชาญ |
| 1๔.๐0 น. – 1๔.๓0 น. | พักรับประทานอาหารว่าง |
| 1๔.๓0 น. – 1๖.00 น. | ฝึกปฏิบัติการบันทึกข้อมูลจากคำตอบของผู้เชี่ยวชาญ |
| **วันศุกร์ที่ ๕ พฤษภาคม ๒๕๖๐** | |
| ๐๙.๐0 น. – ๑๐.00 น. | กลุ่มนำเสนอผลการบันทึกข้อมูลที่ได้รับจากการสัมภาษณ์ผู้เชี่ยวชาญ |
| 1๐.00 น. – 1๐.30 น. | พักรับประทานอาหารว่าง |
| 1๐.30 น. – 1๒.00 น. | วิทยากรสรุปสาระสำคัญ และปิดการสัมนา |
| ๑๒.๐0 น. – 1๓.๓0 น. | พักรับประทานอาหารกลางวัน ณ............ |
| 1๓.๓0 น. – 1๖.๐0 น. | เดินทางกลับโดยสวัสดิภาพ |